आदि माह्‌नू बी भुक्ख दी शिद्‌दत गी मसूस करी सकदा हा ते अज्जै दी साइंसी दौड़ बी शायद इस्सै मकसद गी लेइयै चन्नै तोड़ी जाई पुज्जी तां जे हर इक दा ढिड्ड भरोई सकै। मश्हूर खुआन ऐ “भुक्खै ढिड्ड सौ हुज्जतां” पक्क माह्‌नू च सौंदर्य-बोध दा एह्‌सास होने दे कन्ने-कन्ने तैह्‌जीबी शाएस्तगी बी उब्भरी आई। सौंदर्य बोध दा मजेदार एह्‌सास एदी रग-रग च अपना असर जमाई गेआ। साफ ऐ पैह्‌ला मकसद पेट ऐ, तां गै माहनू ने इस जरूरत गी तरजीह् दिंदे होई सुआदली चीजें गी तुप्पी टकाया।